Ангел Станков: Монтана не се спира пред нищо - БГ Футбол - Sportal.bg
Ангел Станков: Монтана не се спира пред нищо10 март 2009 | 05:39
Ангел Станков коментира за "7 дни спорт" мачовете от Западната "Б" група.Видима - Етър 0:0 Един мач, в който играта е изградена основно на защитата, особено от страна на Етър. Беззъбо нападение на Видима, което доведе срещата до равен резултат. От това печели Етър, защото всяка точка навън е ценна за тях. Марек - Белите орли 1:1 Неприятно равенство за Марек, но явно младите момчета все още не могат да намерят себе си. Белите орли печелят едната точка, благодарение на своята борбеност и настоятелност. Пирин (ГД) - Монтана 1:2 С този мач Монтана показа, че продължава да играе силен футбол и не се спира пред нищо. Явно са успели да запазят формата си от есента. Футболистите на Монтана продължават да се раздават във всеки мач и отново успяха да вземат победата въпреки добрия отбор на Пирин. Ком-Миньор - Академик 2:1 Ком-Миньор взе добри футболисти и това се видя в този мач. Една сериозна среща, в която домакините успяха да победят неудобен съперник като Академик. Чавдар (БСл) - Р. спортист 0:1 Изненадващо е, че Чавдар прави грешки в домакинските си мачове. Това е лошо за отбора и трябва да се вземат мерки. Рилски спортист показва, че ще търси нещо повече през този сезон и най-вероятно ще се изкачи в класирането. Балкан - Спортист 0:2 В Спортист не са се отказали от идеята да атакуват челото на таблицата. Резултатът е изненадващ за Балкан, защото отборът играе постоянно и стабилно. След няколко кръга Балкан ще намери себе си и отново ще бъде водещ отбор в групата. Пирин (Банско) - Ботев 1:1 Новият Пирин не може да намери себе си. На тези момчета им трябва време, докато се сработят. Ботев също взе много футболисти и направи добър състав, който отново ще диктува футболната мода в тази група.
10 март 2009 | 13:45
Те Монтана ако не си бяха купили мача, пак така щеше да говори тоя смешник.